Între 20 mai și 9 iunie, Parisul găzduiește turneul Roland Garros. După victoria lui Novak Djokovic din 2023, împotriva lui Casper Ruud, în trei seturi, fanii tenisului așteaptă să vadă cine va pune mâna pe trofeu.
Carlos Alcaraz este văzut drept principalul favorit la câștigarea ediției din acest an. Marea așteptare a publicului este să-l vadă pe talentatul iberic triumfând în premieră la Roland Garros, chiar dacă până acum nu a ajuns în nicio finală.
Anul trecut, Alcaraz a strălucit până în semifinale, dar a fost nevoit să se retragă din confruntarea cu campionul Novak Djokovic din cauza unei accidentări la gamba piciorului drept, în setul al treilea, când scorul era 1-1.
Alcaraz și-a confirmat deja calitățile la nivel de Grand Slam, câștigând două titluri până la vârsta de 20 de ani. În 2022, a triumfat la US Open, iar în 2023, după o finală ratată la Paris, a reușit să-și adauge numele pe lista câștigătorilor de la Wimbledon.
Novak Djokovic este considerat de casele de pariuri drept a doua opțiune în lupta pentru a-și apăra titlul și a câștiga al patrulea Roland Garros.
Dacă reușește să pună mâna pe trofeu și anul acesta, cel mai titrat jucător din istoria tenisului masculin ar ajunge la 25 de Grand Slam-uri, realizând o performanță greu de egalat.
Chiar dacă a fost eliminat prematur în turul 2 al ediției din 2023, Jannik Sinner este văzut de bookmakeri ca al treilea favorit. Participarea sa la Roland Garros a fost pusă sub semnul întrebării, după ce se retrăsese de la Roma din cauza unei accidentări la șold.
Cu toate că a lipsit de la ediția precedentă, nu se numără printre favoriții la trofeu și este în pragul retragerii, Rafael Nadal va fi capul de afiș al turneului de la Paris.
La 37 de ani, legendarul jucător de tenis se pregătește să facă față ultimului său Roland Garros, Grand Slam-ul pe care l-a cucerit de nu mai puțin de 14 ori.
După ce a părăsit Madrid Open, turneul din capitala țării sale natale, unde a triumfat de cinci ori în carieră și a jucat în alte două finale, Nadal își dorește să își ia rămas-bun de la competiția pariziană cu o victorie în finală, dar bookmakerii îi acordă a șaptea șansă.
Lista favoriților mai este completată de Alexander Zverev, Stefanos Tsitsipas, Casper Ruud, Holgen Rune, Daniil Medvedev și Andrey Rublev.
Finalistul învins al ultimelor două ediții, Casper Ruud, ar putea să ofere surpriza acestui an și să își treacă în palmares primul său Grand Slam din carieră. În 2024, Ruud a triumfat în finala de la Barcelona, un turneu pe zgură desfășurat în perioada 15 – 21 aprilie.
O altă surpriză la Roland Garros 2024 ar putea fi Stefanos Tsitsipas, cotat cu șansa a cincea. Grecul a fost la un pas să ridice trofeul în 2021, când a condus cu 2-0 la seturi în finala împotriva lui Novak Djokovic. Cu toate acestea, Nole nu s-a dat bătut și a întors rezultatul, câștigând fără prea mari emoții ultimele trei seturi: 6-3, 6-2, 6-4.